จอร์ดิน ไฮทิมา

จอร์ดิน พาเมลา ไฮทิมา (Jordyn Pamela Huitema, ; เกิด 8 พฤษภาคม ค.ศ. 2001) เป็นนักฟุตบอลหญิงชาวแคนาดา ปัจจุบันลงเล่นในตำแหน่งกองหน้าให้กับปารีแซ็ง-แฌร์แม็ง สโมสรในดีวีซียงเอิงเฟมีนีน และทีมชาติแคนาดา
เธอทำประตูแรกให้กับทีมชาติเมื่ออายุเพียง 16 ปี กลายเป็นผู้ทำประตูสูงสุดของแคนาดาในยูฟ่าวิมินส์แชมเปียนส์ลีก ก่อนอายุ 20 ปี มักมีผู้เปรียบเทียบเธอกับคริสติน ซินแคลร์ ตำนานชาวแคนาดา
== ชีวิตส่วนตัว ==
ไฮทิมา เกิดใน ชิลลิแว็ก รัฐบริติชโคลัมเบีย เขาเริ่มต้นฟุตบอลตั้งแต่อายุ 4 ขวบ กับสโมสรฟุตบอลชิลลิแว็ก เขาเข้าเรียนระดับมัธยมศึกษาตอนต้นที่โรงเรียนโรสเดล ในบ้านเกิด ก่อนเข้าเรียนที่โรงเรียนมัธยมบูร์นาบีเซ็นทรัล ซึ่งเป็นส่วนหนึ่งของโครงการเกิลส์อืลีทติเร็กโปรแกรม ของสโมสรกีฬาแวนคูเวอร์ ไวท์แคปส์
ไฮทิมามีความสัมพันธ์กับอัลฟอนโซ เดวีส์ นักฟุตบอลชายชาวแคนาดาซึ่งลงเล่นในตำแหน่งกองหลังให้กับไบเอิร์นมิวนิก มาตั้งแต่เดือนกันยายน ค.ศ. 2017
== ระดับทีมชาติ ==

=== เยาวชน ===
ไฮทิมา ลงเล่นในระดับเยาวชนครั้งแรกให้กับแคนาดา ในระดับอายุไม่เกิน 15 ปี ในวันที่ 7 สิงหาคม ค.ศ. 2014 ซึ่งพวกเธอเอาชนะปวยร์โตรีโก 5–0 ใน ฟุตบอลเยาวชนหญิงชิงแชมป์คอนคาแคฟรุ่นอายุไม่เกิน 15 ปี ที่หมู่เกาะเคย์แมน ในนัดชิงชนะเลิศทีมของเธอต้องพบกับเฮติ โดยเสมอกันในเวลาปกติ 1–1 ทำให้ต้องดวลลูกโทษตัดสิน โดย ไฮทิมา ได้รับโอกาสยิงเป็นคนที่ 4 และเป็นคนสุดท้ายทำให้แคนาดาชนะในช่วงการดวลลูกโทษ 4–1 ไฮทิมา ลงเล่นให้กับทีมอายุไม่เกิน 17 ปี ในวันที่ 3 มีนาคม ค.ศ. 2016 ในรายการคอนคาแคฟวิมินส์แชมเปียนชิป รุ่นอายุไม่เกิน 17 ปี นัดที่เอาชนะกัวเตลามา 3–0 ที่เซนต์จอร์เจส ในปีเดียวกัน ไฮทิมา ยังได้ลงเล่นในฟุตบอลโลกหญิงอายุไม่เกิน 17 ปี ในวันที่ 30 กันยายน เขาลงเล่นในนัดแรกของการแข่งขันและทำประตูได้ตั้งแต่ 3 นาทีแรก ช่วยให้ทีมเอาชนะ แคเมอรูน ที่ประเทศจอร์แดน อย่างไรก็ตาม ทีมของเธอตกรอบแบ่งกลุ่มของการแข่งขัน ในวันที่ 6 กรกฎาคม ค.ศ. 2017 ไฮทิมา ลงเล่นนัดแรกให้กับทีมรุ่นอายุไม่เกิน 20 ปี ในนัดที่เอาชนะสหรัฐ 4–1 หลังจากทำประตูได้ในนัดที่แพ้ให้กับทีมชาติจีน 3–1 ในรุ่นอายุไม่เกิน 17 ปี เมื่อวันที่ 12 กรกฎาคม 2017 ไอทิมา กลายเป็นชาวแคนาดาคนแรกที่ทำประตูให้กับทีมอายุไม่เกิน 17 ปี ทีมอายุไม่เกิน 20 ปี และทีมชาติชุดใหญ่ในปีปฏิทินเดียวกัน ในปี 2017 เธอได้รับการเสนอชื่อให้เป็น ผู้เล่นหญิงยอดเยี่ยมแห่งปีของแคนาดาในรุ่นอายุไม่เกิน 17 ปี สำหรับผลงานของเธอกับทีมอายุไม่เกิน 17 ปี, 20 ปี และทีมชุดใหญ่ตลอดทั้งปีในวันที่ 12 มกราคม ค.ศ. 2018 ไฮทิมา ถูกเรียกติดทีมชุดแข่งขัน คอนคาแคฟวิมินส์แชมเปียนชิป รุ่นอายุไม่เกิน 20 ปี 2018 ที่ตรินิแดดและโตเบโก ในนัดแรกของการแข่งขัน ไฮทิมา มำสองประตูช่วยให้ทีมเอาชนะคอสตาริกา 3–1 ในนัดที่สอง ไฮทิมา ทำแฮต-ทริกช่วยให้ทีมเอาชนะเจ้าภาพตรินิแดดและโตเบโก 4–1 ซึ่งทำให้แคนาดาเข้ารอบไปสู่รอบรองชนะเลิศ เธอลงเล่น 66 นาทีในนัดที่เอาชนะเฮติ 4–0 ซึ่งทำให้แคนาดาเป็นผู้ชนะเลิศของกลุ่ม ในรอบรองชนะเลิศกับ เม็กซิโก ไฮทิมา ได้ลงเล่นตลอดทั้งนัดโดยผลจบลงด้วยการเสมอกัน 1–1 ใน 120 นาที ทำให้ต้องดวลลูกโทษตัดสินซึ่ง ไฮทิมา ทำประตูพลาดเป็นคนสุดท้ายทำให้ทีมของเธอพลาดการไปชิงชนะเลิศ ก่อนที่พวกเธอจะแพ้ในนัดชิงที่สามต่อเฮติ 1–0 ทำให้ แคนาดา พลาดการไปแข่งขันชิงแชมป์โลก โดยสุดท้าย ไฮทิมา กลายเป็นผู้ทำประตูสูงสุดของการแข่งชันด้วยจำนวน 5 ประตู และได้เป็นส่วนหนึ่งของทีมยอดเยี่ยมประจำการแข่งขัน
=== ทีมชุดใหญ่ ===
เธอลงเล่นให้กับทีมชาติแคนาดาชุดใหญ่ เป็นครั้งแรกในวันที่ 8 มีนาคม ค.ศ. 2017 ในรอบชิงชนะเลิศ อัลกลัฟว์คัพ กับสเปน ทำให้เธอกลายเป็นผู้เล่นที่อายุน้อยที่สุดลำดับที่สามที่ลงเล่นให้กับแคนาดาชุดใหญ่ เธอทำประตูแรกให้กับแคนาดาชุดใหญ่ได้ในวันที่ 11 มิถุนายน ค.ศ. 2017 ในเกมเกมกระชับมิตร กับคอสตาริกา ที่บีเอ็มโอฟิลด์ ในโทรอนโต ทำให้เธอเป็นผู้ทำประตูที่อายุน้อยที่สุดเป็นอันดับสองในประวัติศาสตร์ของทีมชาติ ในไม่ถึง 1 นาทีถัดมาเขาสามารถทำประตูที่สองทำให้แคนาดาขึ้นนำห่าง 6–0 และผลจบลงด้วยคะแนนนี้ ทำให้เธอได้รับการเรียกติดทีมชาติอีกครั้ง เพื่อแข่งขันนัดกระชับมิตรสองนัดกับสหรัฐ ในวันที่ 9 และ 12 พฤศจิกายน ค.ศ. 2017
ในวันที่ 25 พฤษภาคม ค.ศ. 2019 เธอได้รับเลือกให้เป็นส่วนหนึ่งของทีมชุดแข่งขัน ฟุตบอบโลกหญิง 2019 ที่ฝรั่งเศส เธอได้ลงเล่นเพียงนัดเดียวในนัดที่เอาชนะนิวซีแลนด์ 2–0 ที่เกรอนอบล์ โดยทีมของเธอตกรอบในรอบ 16 ทีมสุดท้ายด้วยการแพ้ต่อสวีเดน 1–0
ในวันที่ 23 มิถุนายน ค.ศ. 2021 เบเวอร์ลี พรีสต์แมน ได้เรียก ไฮทิมา เป็นส่วนหนึ่งของทีมชาติแคนาดาชุดแข่งขันโอลิมปิกฤดูร้อน 2020 ที่ประเทศญี่ปุ่น เขาได้ลงเล่น 4 จาก 6 นัดตลอดการแข่งขันรวมถึงนัดชิงชนะเลิศกับสวีเดน ที่สนามกีฬานานาชาติโยโกฮามะ ในวันที่ 6 สิงหาคม ค.ศ. 2021 ช่วยให้ทีมคว้าเหรียญทองจากการชนะในช่วงการดวลลูกโทษ 3–2 หลังเสมอกันใน 120 นาที 1–1 โดย ไฮทิมา ถูกเปลี่ยนตัวลงมาแทน คริสติน ซินแคลร์ ในนาทีที่ 86 แต่ไม่ได้เป็นผู้ร่วมดวลลูกโทษ
==สถิติอาชีพ==
=== สโมสร ===
===ทีมชาติ===
รายการคะแนนและผลรวมประตูของแคนาดาจะขึ้นก่อน คอลัมน์ "คะแนน" จะระบุถึงคะแนนหลังจากประตูที่ไฮทิมาทำได้
{|class="wikitable collapsible sortable" style="font-size:90%" width=97%
|+รายชื่อการทำประตูในนามทีมชาติของจอร์ดิน ไฮทิมา
|-
!style="font-size:95%;" data-sort-type=จำนวน|ประตู
!align=center|วันที่
!สนาม
!width=90|คู่แข่ง
!data-sort-type="number" style="font-size:95%"|คะแนน
!data-sort-type="number" style="font-size:95%"|ผล
!
|-
| 1.
|rowspan="2"| 11 มิถุนายน ค.ศ. 2017
|rowspan="2"| บีเอ็มโอฟีลด์ โทรอนโต แคนาดา
|rowspan="2"|
|align=center|5–0
|rowspan=2 align=center|6–0
| rowspan="2" |กระชับมิตร
|-
| 2.
|align=center|6–0
|-
| 3.
|rowspan="4"| 8 ตุลาคม ค.ศ. 2018
|rowspan="4"| เอชอีบีพาร์ก เอดินเบิร์ก
|rowspan="4"|
|align=center|2–0
|rowspan=4 align=center|12–0
| rowspan="4" |คอนคาแคฟวิมินส์แชมเปียนส์ชิป 2018
|-
| 4.
|align=center|5–0
|-
| 5.
|align=center|6–0
|-
| 6.
|align=center|11–0
|-
|7.
|29 มกราคม ค.ศ. 2020
|เอชอีบีพาร์ก เอดินเบิร์ก
|
|align=center|10–0
|align=center|11–0
|ฟุตบอลหญิงในกีฬาโอลิมปิกฤดูร้อนรอบคัดเลือกโซนคอนคาแคฟ 2020
|-
| 8.
|rowspan="5"| 1 กุมภาพันธ์ ค.ศ. 2020
|rowspan="5"| เอชอีบีพาร์ก เอดินเบิร์ก
|rowspan="5"|
|align=center|
|rowspan=5 align=center|9–0
| rowspan="5" |ฟุตบอลหญิงในกีฬาโอลิมปิกฤดูร้อนรอบคัดเลือกโซนคอนคาแคฟ 2020
|-
| 9.
|align=center|5–0
|-
| 10.
|align=center|6–0
|-
| 11.
|align=center|8–0
|-
| 12.
|align=center|9–0
|-
| 13.
|rowspan="1"| 7 กุมภาพันธ์ ค.ศ. 2020
|rowspan="1"| ดิกนิตีเฮลธ์สปอร์ตพาร์ก คาร์สัน (รัฐแคลิฟอร์เนีย)
|rowspan="1"|
|align=center|1–0
|rowspan=1 align=center|1–0
| rowspan="1" |ฟุตบอลหญิงในกีฬาโอลิมปิกฤดูร้อนรอบคัดเลือกโซนคอนคาแคฟ 2020
|-
| 14.
|rowspan="1"| 27 พฤศจิกายน ค.ศ. 2021
|rowspan="1"| เซนโตรเดอัลโตเรนดิมิเอนโต เม็กซิโกซิตี
|rowspan="1"|
|align=center|2–1
|rowspan=1 align=center|2–1
| rowspan="1" |กระชับมิตร
|}
== เกียรติประวัติ ==
ปารีแซ็ง-แฌร์แม็ง
ดีวีซียงเอิงเฟมีนีน: 2020–21
แคนาดา
เหรียญทอง โอลิมปิกฤดูร้อน: 2021
ส่วนบุคคล
นักฟุตบอลหญิงชาวแคนาดาอายุไม่เกิน 20 ปีแห่งปี: 2018
นักฟุตบอลหญิงชาวแคนาดาอายุไม่เกิน 17 ปีแห่งปี: 2017
ฟุตบอลหญิงในกีฬาโอลิมปิกฤดูร้อนรอบคัดเลือกโซนคอนคาแคฟ ทีมยอดเยี่ยม: 2020
ฟุตบอลหญิงในกีฬาโอลิมปิกฤดูร้อนรอบคัดเลือกโซนคอนคาแคฟ รองเท้าทองคำ: 2020
คอนคาแคฟวิมินส์แชมเปียนชิป รุ่นอายุไม่เกิน 20 ปี ทีมยอดเยี่ยม: 2018
คอนคาแคฟวิมินส์แชมเปียนชิป รุ่นอายุไม่เกิน 20 ปี รองเท้าทองคำ: 2018
ฟุตบอลเยาวชนหญิงชิงแชมป์คอนคาแคฟรุ่นอายุไม่เกิน 15 ปี ทีมยอดเยี่ยม: 2016
รางวัลที่สุดแห่งความหวังของผู้เล่นหญิง โดยสโมสรฟุตบอลแวนคูเวอร์ไวต์แคปส์: 2017
== อ้างอิง ==
== แหล่งข้อมูลอื่น ==
ประวัติผู้เล่นที่เว็บไซต์ของทีมชาติแคนาดา
บุคคลที่เกิดในปี พ.ศ. 2544
บุคคลที่ยังมีชีวิตอยู่
ชาวแคนาดาที่มีเชื้อสายดัตซ์
นักฟุตบอลจากบริติชโคลัมเบีย
นักฟุตบอลชาวแคนาดา
กองหน้าฟุตบอลหญิง
ผู้เล่นสโมสรฟุตบอลปารีแซ็ง-แฌร์แม็งเฟมีนีน
ผู้เล่นในดิวิซิองเอิงฟิมิมินิน
นักฟุตบอลหญิงทีมชาติแคนาดา
ผู้เล่นในฟุตบอลโลกหญิง 2019
นักฟุตบอลในโอลิมปิกฤดูร้อน 2020
นักฟุตบอลเชื้อสายแคนาดา
ภรรยาและแฟนของนักฟุตบอล
ผู้ได้รับเหรียญรางวัลโอลิมปิกฤดูร้อนจากกีฬาฟุตบอล
ผู้ได้รับเหรียญรางวัลในโอลิมปิกฤดูร้อน 2020
ผู้ชนะเลิศเหรียญทองโอลิมปิกของแคนาดา